62018TJ0448_INF
Presuda Općeg suda (peto vijeće) od 29. rujna 2021. – Ryanair i dr./Komisija
(predmet T-448/18)
„Državne potpore – Sporazumi koje je društvo Kärntner Flughafen Betriebsgesellschaft sklopilo s društvom Ryanair i njegovim društvima kćerima Airport Marketing Services i Leading Verge.com – Usluge zračnih luka – Marketinške usluge – Odluka kojom se potpore proglašavaju nespojivima s unutarnjim tržištem i kojom se nalaže njihov povrat – Pojam državne potpore – Pripisivost državi – Prednost – Kriterij privatnog ulagača – Povrat – Članak 41. Povelje o temeljnim pravima – Pravo na pristup spisu – Pravo na saslušanje”
1.
Sudski postupak – Rok za podnošenje dokaza – Članak 85. stavak 3. Poslovnika Općeg suda – Podnošenje dokaza prije zatvaranja usmenog dijela postupka – Dopuštenost – Uvjeti – Kašnjenje – Opravdanje – Nepostojanje
(Poslovnik Općeg suda, čl. 85. st. 3.)
(t. 57., 63.)
2.
Tužba za poništenje – Nadzor zakonitosti – Kriteriji – Uzimanje u obzir samo činjeničnih i pravnih elemenata koji postoje na dan donošenja spornog akta
(čl. 263. UFEU-a)
(t. 69.)
3.
Potpore koje dodjeljuju države – Povrat nezakonite potpore – Desetogodišnji rok zastare iz članka 17. Uredbe br. 2015/1589 – Dan od kojeg počinje teći rok zastare – Datum dodjele potpore korisniku
(čl. 108. st. 2. UFEU-a; Uredba 2015/1589, čl. 17.)
(t. 70.)
4.
Potpore koje dodjeljuju države – Povrat nezakonite potpore – Desetogodišnji rok zastare iz članka 17. Uredbe br. 2015/1589 – Primjena kako na dotičnu državu članicu tako i na korisnika i treće osobe – Prekid roka zastare podnošenjem više zahtjeva za pružanje informacija koje je Komisija uputila dotičnoj državi članici i korisniku
(čl. 108. st. 2. UFEU-a; Uredba 2015/1589, čl. 17.)
(t. 71.-76.)
5.
Akti institucija – Obrazloženje – Obveza – Doseg – Komisijina odluka o državnim potporama – Pozivanje na datume donošenja mjera od strane Komisije kojim se može prekinuti rok zastare iz članka 17. Uredbe 2015/1589 – Dostatno obrazloženje
(čl. 107. st. 1. i čl. 296. UFEU-a)
(t. 80.-85., 256.)
6.
Potpore koje dodjeljuju države – Upravni postupak – Komisijine obveze – Mogućnost korisnika potpore da se pozove na prava koja su jednako opsežna kao prava obrane, sama po sebi – Nepostojanje – Pravo korisnika potpora da se uključi u postupak u odgovarajućoj mjeri – Doseg
(čl. 108. st. 2. UFEU-a; Povelja Europske unije o temeljnim pravima, čl. 41.)
(t. 96.-112., 116., 117., 124.-127.)
7.
Potpore koje dodjeljuju države – Pojam – Potpore koje dodjeljuje javno poduzeće – Poduzeće pod kontrolom države – Mogućnost pripisivanja mjere potpore državi – Skup indicija koje treba uzeti u obzir – Ugovori o uslugama zračnih luka i marketinškim uslugama kojima se osigurava prednost u korist zrakoplovne kompanije, zaključeni između dva poduzeća koja su u stopostotnoj kontroli države – Uključenost
(čl. 107. st. 1. UFEU-a)
(t. 140.-151.)
8.
Potpore koje dodjeljuju države – Pojam – Selektivnost mjere – Razlikovanje između zahtjeva selektivnosti i popratnog utvrđivanja ekonomske prednosti kao i između sustava potpora i pojedinačne potpore – Pojedinačna potpora – Ugovori o uslugama zračnih luka i marketinškim uslugama kojima se osigurava prednost u korist zrakoplovne kompanije – Presumpcija selektivnosti – Nužnost usporedbe korisnika s drugim subjektima koji se nalaze u usporedivoj činjeničnoj i pravnoj situaciji u odnosu na cilj koji se želi postići mjerom – Nepostojanje
(čl. 107. st. 1. UFEU-a)
(t. 155.-164.)
9.
Potpore koje dodjeljuju države – Pojam – Ocjena prema kriteriju privatnog ulagača – Složena gospodarska ocjena – Diskrecijska ovlast Komisije – Sudski nadzor – Granice
(čl. 107. st. 1. UFEU-a)
(t. 171.-174.)
10.
Potpore koje dodjeljuju države – Pojam – Ocjena prema kriteriju privatnog ulagača – Država kao dioničar u poduzeću – Država koja djeluje kao javna vlast – Razlikovanje s obzirom na primjenu kriterija privatnog ulagača – Ugovori o uslugama zračnih luka i marketinškim uslugama zaključeni sa zrakoplovnom kompanijom kojima se predviđa naknada koja je usko vezana uz korištenje zrakoplovnih usluga – Ekonomska prednost koju država dodjeljuje u svojstvu gospodarskog subjekta, a ne u svojstvu javne vlasti
(čl. 107. st. 1. UFEU-a)
(t. 178.-185.)
11.
Potpore koje dodjeljuju države – Pojam – Ocjena prema kriteriju privatnog ulagača – Ocjena u kontekstu svih relevantnih elemenata sporne transakcije i njezina konteksta – Nepostojanje hijerarhije između metode usporedne analize i drugih metoda ocjenjivanja
(čl. 107. st. 1. UFEU-a)
(t. 190.-194.)
12.
Potpore koje dodjeljuju države – Pojam – Ocjena s obzirom na članak 107. stavak 1. UFEU-a – Uzimanje u obzir ranije prakse – Isključenost
(čl. 107. st. 1. UFEU-a)
(t. 216., 324., 381.)
13.
Potpore koje dodjeljuju države – Pojam – Ocjena prema kriteriju privatnog ulagača – Ocjena u kontekstu svih relevantnih elemenata sporne transakcije i njezina konteksta – Uzimanje u obzir elemenata dostupnih u trenutku donošenja odluke o predmetnoj mjeri – Komisijine istražne obveze – Doseg
(čl. 108. st. 2. UFEU-a)
(t. 271.-274., 291.)
14.
Potpore koje dodjeljuju države – Pojam – Ocjena prema kriteriju privatnog ulagača – Razumnost transakcije s gledišta privatnog ulagača koji vodi srednjoročnu i dugoročnu politiku – Ugovori o uslugama zračnih luka i marketinškim uslugama kojima se osigurava prednost u korist zrakoplovne kompanije – Analiza rentabilnosti navedenih ugovora – Ocjena provedena ograničavajući vremenski okvir na vrijeme trajanja ugovorâ – Dopuštenost
(čl. 107. st. 1. UFEU-a)
(t. 313.-322.)
15.
Potpore koje dodjeljuju države – Pojam – Ocjena prema kriteriju privatnog ulagača – Ocjena u pogledu svih relevantnih elemenata sporne transakcije i njezina konteksta – Obveza države članice da dostavi sve relevantne elemente za ispitivanje kriterija privatnog ulagača – Obveza Komisije da svoju odluku temelji na potpunim i pouzdanim informacijama
(čl. 107. i čl. 108. st. 2. UFEU-a)
(t. 329., 330.)
16.
Potpore koje dodjeljuju države – Pojam – Dodjela prednosti korisnicima – Ugovori o uslugama zračnih luka i marketinškim uslugama – Analiza rentabilnosti navedenih ugovora – Uzimanje u obzir potpore odobrene upravitelju zračne luke radi djelomičnog financiranja navedenih ugovora kao graničnog prihoda – Nepostojanje
(čl. 107. st. 1. UFEU-a)
(t. 337.-345.)
17.
Potpore koje dodjeljuju države – Povrat nezakonite potpore – Povrat u prijašnje stanje – Izračun iznosa koji treba vratiti – Komisijina obveza da odredi iznosi koji odgovara stvarnoj prednosti od potpore – Doseg – Prednost kao posljedica zaključenja ugovora o uslugama zračnih luka i marketinškim uslugama – Način izračuna – Iznos koji se određuje isključivo na temelju ex ante dokaza i koji se može prilagođavati ovisno o dokazima koje država članica naknadno iznese – Dopuštenost
(čl. 108. UFEU-a)
(t. 414.-420., 424.-429.)
Predmet
Zahtjev na temelju članka 263. UFEU-a za djelomično poništenje Odluke Komisije (EU) 2018/628 оd 11. studenoga 2016. o državnoj potpori SA.24221 (2011/C) (ex 2011/NN) koju je Austrija provela u korist zračne luke Klagenfurt, društva Ryanair i drugih zrakoplovnih kompanija koje se koriste tom zračnom lukom (SL 2018., L 107, str. 1.), u dijelu u kojem se odnosi na tužitelje.
Izreka
1.
Tužba se odbija.
2.
Društvima Ryanair DAC, Airport Marketing Services Ltd i FR Financing (Malta) Ltd nalaže se snošenje vlastitih troškova, kao i troškova Europske Komisije.